URDHËR
Nr. 4, datë 13.6.2025

PËR SHPALLJEN E “THIRRJES SË DHJETË” NË KUADËR TË PROGRAMIT KOMBËTAR TË PRAKTIKAVE TË PUNËS

Në mbështetje të nenit 102 të Kushtetutës së Republikës së Shqipërisë, të nenit 14/2, të ligjit nr. 75/2019, “Për rininë” të ndryshuar, si dhe në zbatim të vendimit të Këshillit të Ministrave nr. 317, datë 4.6.2025, “Për miratimin e Programit Kombëtar të Praktikave të Punës në administratën shtetërore dhe institucionet e tjera publike”,

URDHËROJ:

1. Shpalljen e “Thirrjes së dhjetë” të Programit Kombëtar të Praktikave të Punës në institucionet e administratës shtetërore, në nivel qendror dhe vendor, në institucionet e tjera publike dhe njësitë e vetëqeverisjes vendore, më datë 27.6.2025.
2. Programi Kombëtar i Praktikave të Punës, për vitin 2025, të realizohet sipas planit të veprimit dhe metodologjisë së thirrjes vjetore, që është pjesë përbërëse e vendimit të Këshillit të Ministrave nr. 317, datë 4.6.2025.
[bookmark: _GoBack]3. Ngarkohet grupi i punës, i ngritur për realizimin e “Thirrjes së dhjetë” të Programit Kombëtar të Praktikave të Punës, për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

